ΚΑΝΟΝΙΣΜΟΣ (ΕΚ) αριθ. 1224/98 ΤΟΥ ΣΥΜΒΟΥΛΙΟΥ της 8ης Ιουνίου 1998 για την τροποποίηση του κανονισμού (ΕΚ) αριθ. 56/98 για τη θέσπιση, για το 1998, ορισμένων μέτρων διατήρησης και διαχείρισης των αλιευτικών πόρων που εφαρμόζονται σε σκάφη υπό λιθουανική σημαία ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4, την πρόταση της Επιτροπής, Εκτιμώντας: ότι, σύμφωνα με τη διαδικασία που προβλέπεται στην αλιευτική συμφωνία μεταξύ της Ευρωπαϊκής Κοινότητας και της Δημοκρατίας της Λιθουανίας (2), και ιδίως τα άρθρα 3 και 6, η Κοινότητα και η Λιθουανία διεξήγαγαν διαβουλεύσεις όσον αφορά τα αμοιβαία αλιευτικά δικαιώματά τους για το 1998 και τη διαχείριση των κοινών εμβίων πόρων 7 ότι ο κανονισμός (ΕΚ) αριθ. 56/98 (3) κατανέμει, για το 1998, ορισμένες αλιευτικές ποσοστώσεις στα κοινοτικά ύδατα σε σκάφη που φέρουν τη σημαία της Λιθουανίας και καθορίζει τους όρους υπό τους οποίους μπορούν να αλιεύονται 7 ότι τα συμβαλλόμενα μέρη πραγματοποίησαν περαιτέρω διαβουλεύσεις για τους όρους χορήγησης αδειών σε σκάφη της Λιθουανίας τα οποία αλιεύουν στα κοινοτικά ύδατα 7 ότι οι διαβουλεύσεις αυτές έχουν περατωθεί και, επέφεραν αύξηση του ανώτατου αριθμού των λιθουανικών σκαφών-ψυγείων μεταφοράς 7 ότι ο κανονισμός (ΕΚ) αριθ. 56/98 θα πρέπει, ως εκ τούτου, να τροποποιηθεί, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΚ) αριθ. 56/98 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 8 Ιουνίου 1998.

[Source: multi_eurlex | Tokens: 1761]